**Anunţ**

**privind organizarea unui concurs pentru ocuparea pe durată nedeterminată a unei funcţii contractuale de execuţie vacante de muncitor necalificat II, cu durată normală a timpului de lucru de 8 ore/zi, din cadrul Primăriei comunei Orașu Nou**

În conformitate cu art. 18 din Hotărârea Guvernului nr. 1336/2022, pentru aprobarea Regulamentului – cadru privind organizarea și dezvoltarea carierei personalului contractual din sectorul bugetar plătit din fonduri publice,

Primăria comunei Orașu Nou organizează concurs de recrutare în vederea ocupării unei funcții contractuale de execuţie **vacante** de **muncitor necalificat,** treapta II, în cadrul Compartimenului administrativ și gospodărire comunală din cadrul aparatului de specialitate, durata timpului de muncă fiind una normală, de 8 ore pe zi, respectiv 40 de ore pe săptămână.

Proba scrisă va avea loc în data de **19 mai 2023**, ora **10.00**;

iar proba de interviu în data de **25 mai 2023**, la ora **10.00,** la sediul Primăriei Orașu Nou, com. Orașu Nou str. Seini nr. 247/A, jud. Satu Mare.

Pentru ocuparea postului vacant, persoana trebuie să îndeplinească condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.

**Condiții specifice de participare:**

**-**  minimum învăţământ general;

- vechime în muncă – nu se solicită.

**Principalele atribuţii** prevăzute în fişa postului de **muncitor necalificat** sunt următoarele:

* asigură paza la Lacul Mujdeni;
* să adune hârtiile și orice alte deșeuri de la lac și din zona lacului;
* verifică autorizațiile de pescuit și taxele zilnice;
* supraveghează ordinea și liniștea la căsuțele de vacanță;
* verifică integritatea căsuțelor de la Lacul Mujdeni;
* verifică starea drumurilor și anunță pe superiori dacă trebuie reparate;
* asigură legatură între Primărie și chiriași și înștiințează primarul în privința solicitărilor formulate de către chiriașii de la Lacul Mujdeni.

**Dosarele de înscriere** la concurs se vor depune în perioada **28 aprilie – 12 mai 2023** (inclusiv), la sediul Primăriei Orașu Nou, com. Orașu Nou str. Seini nr. 247/A, jud. Satu Mare, persoana de contact Stan Sonia-Teodora – secretarul general al comunei, tel. 0261830001, e-mail: corasunou@yahoo.com.

Dosarele de concurs vor cuprinde următoarele documente:

a) formular de înscriere la concurs, conform modelului prevăzut la anexa nr. 2;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h) curriculum vitae, model comun european.

Copiile de pe actele prevăzute mai sus, se prezintă în copii legalizate sau însoțite de documentele originale, care se certifică pentru conformitate cu originalul de către secretarul comisiei de concurs.

**Calendarul de desfășurare a examenului:**

* Depunerea dosarelor de către candidați **– 28 aprilie 2023**  - **12 mai 2023**
* Selecția dosarelor – **15 mai 2023**
* Rezultatul selecției dosarelor – **15 mai 2023**
* Depunerea contestațiilor la selecția dosarelor – **16 mai 2023**
* Soluționarea contestațiilor la selecția dosarelor – **17 mai 2023**
* Proba scrisă – **19 mai 2023**, ora 10:00, la sediul Primăriei Orașu Nou,
* Afișarea rezultatului la proba scrisă – **22 mai 2023**
* Depunerea contestațiilor pentru rezultatul probei scrise – **23 mai 2023**
* Soluționare contestații proba scrisă - **24 mai 2023**
* Proba interviu – **25 mai 2023**
* Afișarea rezultatelor probei interviu **– 26 mai 2023**
* Depunerea contestațiilor pentru rezultatul probei interviu – **29 mai 2023**
* Soluționare contestații proba interviu – **30 mai 2023**
* Afișarea rezultatului final al concursului – **31 mai 2023**

Prezentul anunţ va fi publicat în data de 27 aprilie 2023.

**PRIMAR,**

**Gavril MAILAT**

**BIBLIOGRAFIA /TEMATICA**

**aferentă concursului pentru ocuparea pe durată nedeterminată a unei funcţii contractuale de execuţie vacante de muncitor necalificat, cu durată normală a timpului de lucru de 8 ore/zi, din cadrul Primăriei Comunei Orașu Nou**

**Tematica:**

1. Organizarea administratiei publice locale, organele administratiei, sarcinile lor.

2. Răspunderea disciplinară a personalului contractual.

3. Norme generale de securitate si sănătate în muncă.

4. Norme de igienă publică.

**Bibliografia** se compune din urmatoarele acte normative actualizate la data organizarii concursului:

- Ordonanța de Urgență a Guvernului nr. 57/2019, privind Codul administrativ, art.75-248,

- Legea nr. 319/2006 a securităţii şi sănătăţii în muncă.

- Ordinul nr. 119/4 februarie 2014 privind aprobarea normelor de igienă și sănătate publică privind mediul de viață al populației,

- Legea nr. 53/2003, actualizată, Codul Muncii - răspunderea disciplinară art.247-252.

**Primar,**

**Gavril MAILAT**